ai4bharat/Pralekha huggingface dataset:
पंतप्रधान कार्यालय
पंतप्रधान नरेंद्र मोदी यांनी मणिपूरच्या राज्य स्थापना दिनानिमित्त लोकांना दिल्या शुभेच्छा
नवी दिल्ली, 21 जानेवारी 2019
पंतप्रधान नरेंद्र मोदी यांनी मणिपूरच्या राज्य स्थापना दिनानिमित्त लोकांना शुभेच्छा दिल्या.
"मणिपूरला प्रचंड नैसर्गिक सौंदर्य आणि मेहनती नागरिकांनी आशिर्वादित केले आहे. राज्यात मला मिळालेला स्नेह मी कधीच विसरू शकत नाही. राज्याच्या स्थापने दिनानिमित्त मी माझ्या बहिणींना आणि मणिपुरच्या बांधवांना शुभेच्छा देतो. राज्य, विकासाच्या नवीन उंची गाठू शकेल, असे पंतप्रधान म्हणाले.
B.Gokhale/D. Rane
(Visitor Counter : 36
गृह मंत्रालय
केंद्रीय गृहमंत्री आणि सहकार मंत्री अमित शहा यांनी आज मध्य प्रदेशातील सतना येथे शबरी माता जयंतीनिमित्त आयोजित 'कोल जनजाती महाकुंभ'ला केले संबोधित
नवी दिल्ली, 24 फेब्रुवारी 2023
केंद्रीय गृहमंत्री आणि सहकार मंत्री अमित शहा यांनी आज मध्य प्रदेशातील सतना येथे शबरी माता जयंतीनिमित्त आयोजित 'कोल जनजाती महाकुंभ'ला संबोधित केले. माँ शारदा शक्तीपीठात त्यांनी प्रार्थना केली. यावेळी मध्य प्रदेशचे मुख्यमंत्री शिवराज सिंह चौहान यांच्यासह अनेक मान्यवर उपस्थित होते.
507 कोटी रुपयांच्या 70 विकासकामांची पायाभरणी आणि 26 कोटी रुपयांच्या इतर अनेक कामांचा शुभारंभ आज येथे झाला. कोल समाज आणि आदिवासी बंधू भगिनींच्या कल्याणासाठी शिवराज सिंह चौहान यांच्या नेतृत्वाखाली मध्य प्रदेश सरकारने अनेक कामे केली आहेत, असे अमित शहा यावेळी म्हणाले.
अमित शहा म्हणाले की, कोल समाजाचे स्वातंत्र्य चळवळीत मोठे योगदान आहे. पंतप्रधान नरेंद्र मोदी यांच्या नेतृत्वाखालील सरकार 200 कोटी रुपये खर्चून देशभरात आदिवासी स्वातंत्र्यसैनिक संग्रहालयांची स्थापना करत आहे, 1831 च्या कोल क्रांतीतील शौर्याचे वर्णन या संग्रहालयांमध्ये करण्यात आले आहे. गोंड महाराणी दुर्गावती यांचे शौर्य असो, राणी कमलापती यांचे बलिदान असो, स्वातंत्र्यसैनिक बुद्ध भगत आणि जोवा भगत असो, या सर्वांच्या स्मृती मध्य प्रदेश सरकारने मुख्यमंत्री शिवराज सिंह चौहान यांच्या नेतृत्वाखाली जागवल्याचे शहा म्हणाले.
मागील सरकारच्या काळात आदिवासी समाजासाठी 24,000 कोटी रुपये अर्थसंकल्पात देण्यात आले होते, ते वाढवून पंतप्रधान नरेंद्र मोदी यांनी ते सुमारे 90,000 कोटी रुपये केल्याची माहिती शहा यांनी दिली.
S.Kane/P.Jambhekar/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 83
वित्त आयोग
पंधरावा वित्त आयोग देणार मिझोरामला भेट
नवी दिल्ली, 20 मार्च 2019
आपल्या शिफारशी सादर करण्यापूर्वी देशातल्या विविध राज्यांना भेट देण्याचा एक भाग म्हणून 15 वा वित्त आयोग मिझोराम राज्याला 25 आणि 26 मार्च 2019 रोजी भेट देणार आहे. आयोगाने राज्यांना भेट देण्याच्या यादीतील मिझोराम हे 20 वे राज्य आहे.
या भेटीपूर्वी मिझोरामच्या प्रमुख महालेखापालांनी आज नवी दिल्लीत आयोगाच्या सदस्यांची भेट घेऊन मिझोराम सरकारच्या वित्त स्थितीबाबत माहिती दिली.
मिझोराम भेटीचा एक भाग म्हणून आयोग राज्याचे मुख्य सचिव आणि वरिष्ठ अधिकाऱ्यांबरोबर विस्तृत बैठक घेतील. तसेच राज्याचा वित्त, नगर तसेच ग्रामीण विकास विभागही आयोगासमोर सादरीकरण करतील.
B.Gokhale/J.Patankar/P.Kor
(Visitor Counter : 147
पंतप्रधान कार्यालय
सार्वजनिक आरोग्य सेवांना बळकटी देण्याच्या प्रयत्नांबद्दल पंतप्रधानांनी केली प्रशंसा
नवी दिल्ली, 23 मार्च 2023
उत्तर प्रदेशात कौशांबी येथे वैद्यकीय व्हॅनचा वापर करून सार्वजनिक आरोग्य सेवा मजबूत करण्याच्या प्रयत्नांचे पंतप्रधानांनी कौतुक केले आहे.
उत्तर प्रदेशातील कौशांबी येथील खासदार विनोद सोनकर यांनी केलेल्या ट्विटमध्ये वैद्यकीय व्हॅनच्या सहाय्याने 2,47,500 हून अधिक नागरिकांची आरोग्य तपासणी झाल्याची आणि या ठिकाणी 25000 पेक्षा अधिक लोकांनी विविध सरकारी योजनांचे लाभार्थी म्हणून नावनोंदणी केली असल्याची माहिती दिली आहे, या संदर्भात पंतप्रधानांनी ट्विट केले;
“अभूतपूर्व प्रयत्न! जनसेवेशी संबंधित अशा प्रकारचे अभियान, विकासाला नवी गती देणारे आहे. ”
G.Chippalkatti/B.Sontakke/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
पंतप्रधान कार्यालय
पंतप्रधानांच्या हस्ते 29 जुलै रोजी दिल्लीतील भारत मंडपम येथे होणार अखिल भारतीय शिक्षण समागमचे उद्घाटन
राष्ट्रीय शैक्षणिक धोरण 2020 च्या तिसऱ्या वर्धापन दिनाचे औचित्य साधत या दोन दिवसीय समागमाचे आयोजन
'पीएम श्री' योजने अंतर्गत निधीचा पहिला हप्ता पंतप्रधान करणार वितरित
बारा भारतीय भाषांमध्ये अनुवादित शैक्षणिक आणि कौशल्य विषयक पाठ्यपुस्तके पंतप्रधान करणार प्रकाशित
पंतप्रधान नरेंद्र मोदी यांच्या हस्ते 29 जुलै 2023 रोजी सकाळी दहा वाजता दिल्लीतील प्रगती मैदानात भारत मंडपम येथे अखिल भारतीय शिक्षण समागमचे उद्घाटन होणार आहे. राष्ट्रीय शैक्षणिक धोरण 2020 च्या तिसऱ्या वर्धापन दिनाचे औचित्य साधत या दोन दिवसीय कार्यक्रमाचे आयोजन होत आहे.
पीएम श्री योजने अंतर्गत निधीचा पहिला हप्ता पंतप्रधान यावेळी वितरित करतील. राष्ट्रीय शैक्षणिक धोरण  2020 च्या संकल्पनेनुसार समानता असलेल्या, सर्वसमावेशक आणि बहुवैविध्य समाजाच्या निर्मितीसाठी, सक्रिय, उत्पादक आणि योगदान देणारे नागरिक बनवण्याकरिता या शाळा विद्यार्थ्यांना घडवतील. बारा भारतीय भाषांमध्ये अनुवादित शैक्षणिक आणि कौशल्यविषयक पाठ्यपुस्तकांचे प्रकाशनही पंतप्रधान यावेळी करणार आहेत.
अमृतकाळात देशाचे नेतृत्व करण्यासाठी तरुणांना घडवणे, तयार करणे या उद्देशाने पंतप्रधानांच्या ध्येयदृष्टीने प्रेरित एनईपी 2020 ची सुरुवात करण्यात आली. भविष्यातील आव्हानांचा सामना करण्यासाठी त्यांना तयार करण्याबरोबरच, त्यांच्यात मुलभूत मानवी मूल्यांची रुजवात करणे हे याचे उद्दीष्ट आहे. योजनेच्या तीन वर्षांच्या अंमलबजावणी कालावधीत शाळा, उच्च आणि कौशल्य शिक्षणात आमूलाग्र परिवर्तन घडून आले.
हा कार्यक्रम 29 आणि 30 जुलै असे दोन दिवस आयोजित केला जाणार आहे. शैक्षणिक संस्था, शिक्षणतज्ञ, धोरणकर्ते, उद्योग प्रतिनिधी, शिक्षक आणि शाळा, उच्च शिक्षण आणि कौशल्य संस्थांमधील विद्यार्थी तसेच इतरांना एनईपी 2020 ची अंमलबजावणी करण्यासाठी आणि ते पुढे नेण्याकरिता धोरणे आखण्यासाठी त्यांच्या यशोगाथा, अनुभव, सर्वोत्तम कार्यपद्धती सामायिक करण्यासाठी हा कार्यक्रम एक व्यासपीठ प्रदान करेल.
अखिल भारतीय शिक्षण समागम मध्ये एकूण 16 सत्रे असतील. दर्जेदार शिक्षण आणि प्रशासनापर्यंत पोहच, समान आणि सर्वंकष शिक्षण, सामाजिक-आर्थिक दृष्टीने मागास समुदायांचे प्रश्न, राष्ट्रीय संस्था मानांकन रुपरेषा, भारतीय ज्ञान प्रणाली, शिक्षणाचे आंतरराष्ट्रीयीकरण यासह विविध संकल्पनांचा यात समावेश आहे.
सांस्कृतिक मंत्रालय
गांधी शांतता पुरस्कार 2020 साठी नामांकने मागवण्याची तारीख सरकारने 15 जुन 2020 पर्यंत वाढवली
नवी दिल्ली, 11 मे 2020
गांधी शांतता पुरस्कारासाठी दरवर्षी सांस्कृतिक मंत्रालयाकडून नामांकने मागवली जातात. गांधी शांतता पुरस्कारासाठीच्या नियमावली नुसार ही नामांकने असणे आवश्यक असते. भारत सरकारच्या सांस्कृतिक मंत्रालयाच्या संकेतस्थळावर ही नियमावली उपलब्ध आहे.
यावर्षी, 2020 साठी नामांकने पाठवण्याची अंतिम तारीख 30 एप्रिल 2020 होती. देशभरात covid-19 लॉकडाऊन असल्यामुळे गांधी शांतता पुरस्कार 2020 साठी नामांकने मागवण्याची अंतिम तारीख 15 जून 2020 पर्यंत वाढवण्यात आली आहे.
नामांकने किंवा शिफारसी प्रमाणित औपचारिक स्वरूपाची असावीत. आणि ती पत्र किंवा ई-मेल ने खालील पत्त्यावर पाठवावीत
श्रीमती निरुपमा कोटरू , संयुक्त सचिव
सांस्कृतिक मंत्रालय,
रूम नंबर 334-c , शास्त्री भवन,
नवी दिल्ली,
टेली फॅक्स नं 011-233981198
ई-मेल jsmuseakad[at]gov[dot]in
mdehuri.rgi[at]nic[dot]in
युवा व्यवहार आणि क्रीडा मंत्रालय
फिट इंडिया प्रश्नमंजुषेच्या राज्य फेरीतील विजेत्यांची नावे जाहीर, विजेत्यांना आता करावी लागणार राष्ट्रीय फेरीच्या विजेतेपदासाठी स्पर्धा
नवी दिल्ली, 4 एप्रिल 2022
फिट इंडिया प्रश्नमंजुषेच्या राज्य फेरीतून 36 विजेत्यांची निवड करण्यात आली आहे आणि ते आता आगामी राष्ट्रीय फेरीत त्यांच्या संबंधित राज्य आणि केंद्रशासित प्रदेशांचे प्रतिनिधित्व करतील. राज्य फेरीत महाराष्ट्रातील मुंबई शहर जिल्यातील पी.जी. गरोडिया स्कूल चे तनय गौतम शेठ आणि आकाश विश्वनाथ आणि -गोव्यातील दक्षिण गोवा जिल्यातील नेव्ही चिल्ड्रन स्कूलचे झियान चरणिया आणि तुहाश्री अनिल रावल हे विजेते ठरले आहेत.
फेब्रुवारी आणि मार्च महिन्यात झालेल्या राज्य अंतिम फेरीत पात्र 359 शाळांनी सहभाग घेतला होता, कारण त्यांनी आपापले राज्य विजेते होण्यासाठी स्पर्धा केली होती. राज्य विजेत्या संघाला प्रत्येकी 2.75 लाख रुपयांचे रोख पारितोषिक देण्यात आले  आणि आता आगामी फिट इंडिया प्रश्नमंजुषेच्या राष्ट्रीय फेरीत ते त्यांच्या संबंधित राज्यांचे प्रतिनिधित्व करतील.
प्रत्येक राज्य अंतिम फेरीतील मधील प्रथम आणि द्वितीय उपविजेत्याला अनुक्रमे रु. 1.1 लाख  आणि रु. 55,000  ची रोख पारितोषिके देण्यात आली आणि ते त्यांच्या राज्यात द्वितीय आणि तृतीय क्रमांकावर राहिले.
36 शालेय संघ  आता राष्ट्रीय राजधानी दिल्लीत होणाऱ्या राष्ट्रीय फेरीत सहभागी होतील आणि त्याचे प्रसारण स्टार स्पोर्ट्सवर केले जाईल आणि विविध सोशल मीडिया चॅनेलवर वेबकास्टही केले जाईल.
राष्ट्रीय प्रश्नमंजुषेचे विजेते स्वतःसाठी आणि त्यांच्या शाळेसाठी अतिरिक्त रोख बक्षिसे जिंकतील आणि भारताचा पहिला फिट इंडिया प्रश्नमंजुषा विजेता होण्याचा मानही त्यांच्याकडे असेल.
फिट इंडिया प्रश्नमंजुषेच्या राज्य फेरीतील विजेते जाणून घेण्यासाठी कृपया इंग्रजी प्रसिद्धीपत्रक येथे पहाJaydevi PS/V.Joshi/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 128
आदिवासी विकास मंत्रालय
केंद्रीय गृह मंत्री अमित शाह उद्या नवी दिल्ली येथे राष्ट्रीय आदिवासी संशोधन संस्थेचे उद्घाटन करणार
नवी दिल्ली, 6 जून 2022
केंद्रीय गृह आणि सहकार मंत्री अमित शाह यांच्या हस्ते उद्या नवी दिल्ली येथे राष्ट्रीय आदिवासी संशोधन संस्थेचे उद्घाटन होणार आहे. आदिवासी व्यवहार मंत्रालयानं स्वातंत्र्याचा अमृत महोत्सवाचा एक भाग म्हणून हा कार्यक्रम आयोजित केला आहे.
National Tribal Research Institute-NTRI अर्थात राष्ट्रीय आदिवासी संशोधन संस्था ही राष्ट्रीय स्तरावरील एक प्रमुख संस्था असेल. शैक्षणिक, कार्यकारी आणि विधान क्षेत्रातील आदिवासींच्या चिंता, समस्या आणि इतर गोष्टींसाठी ही संस्था एक मध्यवर्ती केंद्र बनेल. नामांकित विद्यापीठे, संस्था तसेच शैक्षणिक संस्था आणि संसाधन केंद्रे यांच्याशी ही संशोधन संस्था सहयोग करेल. ही आदिवासी संशोधन संस्था सेंटर्स ऑफ एक्सलन्स , NFS च्या संशोधन विद्वानांच्या प्रकल्पांचे निरीक्षण करेल आणि संशोधन तसेच प्रशिक्षणाच्या गुणवत्तेत सुधारणा करण्यासाठी नियम तयार करेल. आदिवासी व्यवहार मंत्रालय तसेच राज्य कल्याण विभागांना धोरणात्मक इनपुट प्रदान करणे, आदिवासी जीवनशैलीच्या सामाजिक-आर्थिक पैलूंमध्ये सुधारणा किंवा समर्थन करणारे डिझाइन अभ्यास आणि कार्यक्रम, PMAAGY चा डेटाबेस तयार करणे आणि त्याची देखभाल करणे हे या संस्थेचे इतर उपक्रम असतील. आदिवासी संग्रहालये चालवण्यासाठी मार्गदर्शक तत्त्वे तयार करणे आणि भारतातील समृद्ध आदिवासी सांस्कृतिक वारसा एकाच छताखाली आणणे हे कामही ही संस्था करणार आहे.
आदिवासी व्यवहार मंत्री अर्जुन मुंडा, इतर कॅबिनेट आणि राज्य मंत्र्यांसह कायदा आणि न्याय मंत्री किरेन रिजिजू, आदिवासी व्यवहार राज्यमंत्री रेणुका सिंह सरुता, आदिवासी व्यवहार राज्यमंत्री बिश्वेश्वर तुडू, अल्पसंख्याक व्यवहार राज्यमंत्री जॉन बारला, ग्रामीण विकास आणि पोलाद राज्यमंत्री फग्गनसिंग कुलस्ते आदी मान्यवर यावेळी उपस्थित राहणार आहेत.
पंतप्रधानांच्या नेतृत्वाखालील आदिवासी व्यवहार मंत्रालयाने केलेल्या कामगिरीचे दर्शन घडवणारे प्रदर्शन यावेळी भरवले जाणार आहे. त्यात देशभरातील 100 हून अधिक आदिवासी कारागीर आणि आदिवासी नृत्य मंडळे त्यांची स्वदेशी उत्पादने दाखवतील. हा कार्यक्रम फेसबुक, ट्विटर आणि इतर सोशल मीडिया प्लॅटफॉर्मवर लाईव्ह-स्ट्रीम केला जाईल. दुपारी दोन वाजल्यापासून हे प्रदर्शन सर्वांसाठी खुले राहणार असून सायंकाळी सहा वाजता आदिवासी मंडळी नृत्य सादर करतील.
S.Kane/P.Jambhekar/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 131
आयुष मंत्रालय
आयुष कोविड-19 कौन्सिलिंग हेल्पलाईन’ देशभरात कार्यान्वित
कोविड-19 मुळे निर्माण झालेल्या आव्हानांवर आयुष आधारित दृष्टीकोन आणि उपाय सुचवणारी समर्पित सामुदायिक सहाय्यता हेल्पलाईन केंद्रीय आयुष मंत्रालयाने कार्यान्वित केली आहे. 14443 असा या हेल्पलाईनचा क्रमांक आहे. संपूर्ण देशभरात आठवड्यातले सातही दिवस सकाळी 6 ते रात्री 12 वाजेपर्यंत ही हेल्पलाईन सुरु राहील.
14443 या हेल्पलाईनद्वारे आयुष म्हणजेच आयुर्वेद,होमिओपॅथी, योग, निसर्गोपचार, युनानी आणि सिद्ध या विविध उपचार पद्धतीमधले तज्ञ, जनतेचे प्रश्न आणि शंकांचे समाधान करतील. हे तज्ञ मार्गदर्शन आणि उपचार सुचवण्याबरोबरच जवळच्या आयुष सुविधाबाबतही मार्गदर्शन करणार आहेत.
कोविड -19 पश्चात काळजी आणि व्यवस्थापन याबाबतही हे तज्ञ माहिती देतील. आयव्हीआर सुसज्ज असलेली ही हेल्पलाईन सध्या हिंदी आणि इंग्लिश भाषेत उपलब्ध आहे. येत्या काळात इतर भाषातही उपलब्ध होईल.या हेल्पलाईनवर एकाच वेळी 100 कॉल घेता येतील आवश्यकतेनुसार भविष्यात ही क्षमता वाढवण्यात येईल. या हेल्पलाईनच्या माध्यमातून, कोविड-19 चा प्रसार रोखण्यासाठी सामुदायिक प्रयत्नांना हातभार लावण्याचा आयुष मंत्रालयाचा उद्देश आहे.स्टेप वन या स्वयंसेवी प्रकल्पाचे सहाय्य यासाठी लाभले आहे.
पंतप्रधान कार्यालय
पंतप्रधान नरेंद्र मोदी यांनी 2001 च्या संसद हल्यातल्या शहिदांना अर्पण केली आदरांजली
संसदेवर 2001 मध्ये झालेल्या हल्याच्या वेळी, आपले कर्तव्य बजावताना शहीद झालेल्या सुरक्षा कर्मचाऱ्यांना पंतप्रधान नरेंद्र मोदी यांनी आदरांजली अर्पण केली आहे.
‘संसदेवर 2001 मध्ये झालेल्या हल्याच्या वेळी आपले कर्तव्य बजावताना शहीद झालेल्या सुरक्षा कर्मचाऱ्यांना मी आदरांजली अर्पण करत आहे. देशाप्रती त्यांची सेवा आणि सर्वोच्च बलिदान प्रत्येक नागरिकाला सदैव प्रेरणा देत राहील,’ असे पंतप्रधानांनी ट्वीटरवर म्हटले आहे.
श्रम आणि रोजगार मंत्रालय
कर्मचारी भविष्य निर्वाह निधी आणि संकीर्ण तरतुदी कायदा-1952 अंतर्गत, अर्ध-न्यायिक खटल्यांची आभासी सुनावणी सुरु करत, जलद आणि वाजवी न्यायप्रक्रीयेच्या युगाचे बिगुल
EPF & MP Act, 1952 म्हणजेच, कर्मचारी भविष्य निर्वाह आणि संकीर्ण तरतुदी कायद्याअंतर्गत, अर्ध-न्यायिक प्रकरणांच्या आभासी सुनावणीला सुरुवात करुन, एकप्रकारे जलद आणि वाजवी दरातील न्यायप्रक्रियेच्या युगाचे बिगुल वाजवण्यात आले आहे.
कर्मचारी भविष्य निर्वाह निधी कार्यालय- EPFO यांनी अलिकडे राबवलेल्या विविध उपक्रमांपैकी हा एक उपक्रम असून कार्यसुलभता आणण्यासाठी अर्ध –न्यायिक प्रकरणांची सुरक्षित माहिती तंत्रज्ञानाच्या वापरासह आभासी स्वरुपात सुनावणी करण्याची सुविधा देण्यात आली आहे. केंद्रीय श्रम आणि रोजगार राज्यमंत्री संतोष गंगवार यांच्या हस्ते, 9 सप्टेंबर रोजी, कर्मचारी भविष्य निर्वाह निधीच्या केंद्रीय विश्वस्त सभेच्या 227 व्या बैठकीत या सुविधेचा शुभारंभ करण्यात आला.
कोविड-19 चा आजार आणि त्यामुळे पाळावे लागणारे शारीरिक अंतराचे नियम, यामुळे, सर्वोच्च न्यायालय आणि संबंधित उच्च न्यायालयांच्या मार्गदर्शक सूचनांनुसार, विविध जिल्हा आणि सत्र न्यायालयात आभासी स्वरूपात सुनावणी घेतली जात आहे.
याच धर्तीवर आणि आपली संस्था तसेच ग्राहकांना जलद आणि वाजवी दरात न्यायप्रक्रियेची सुविधा उपलब्ध करुन देण्यासाठी, कर्मचारी भविष्य निर्वाह निधी आणि संकीर्ण तरतुदी कायदा 1952 च्या कलम 7A आणि 14B नुसार, अर्ध-न्यायिक खटल्यांची सुनावणीही आभासी स्वरूपात घेण्याचा निर्णय घेण्यात आला.
आभासी न्यायालयात व्यक्तीने प्रत्यक्ष हजार राहण्याची गरज नसते. यात ऑनलाईन स्वरुपात खटले चालवले जातात.
या सुविधेसाठी, आभासी स्वरूपातील सुनावणीला, EPFO च्या ई-न्यायालय प्रक्रियेशी, ई प्रक्रिया पोर्टलच्या  माध्यमातून जोडण्यात आले आहे. यामुळे, ई-नोटीस बजावणे, प्रक्रियेची तत्क्षणी नोंद ठेवणे आणि आदेश पाठवणे अशा सुविधा देता येतील. खटल्यांशी सबंधित सर्वांना या पोर्टलवर खटल्याच्या सद्यस्थितीविषयीची माहिती देखील मिळू शकेल.
--
M.Chopade/R.Aghor/P.Kor
शिक्षण मंत्रालय
'परीक्षा पे चर्चा' या कार्यक्रमात आज संध्याकाळी सात वाजता पंतप्रधान नरेंद्र मोदी साधणार विद्यार्थी, शिक्षक आणि पालकांशी संवाद
Mumbai | New Delhi : 7 April 2021
‘परीक्षा पे चर्चा 2021’ या कार्यक्रमात पंतप्रधान नरेंद्र मोदी आज विद्यार्थी, शिक्षक आणि पालकांशी संध्याकाळी सात वाजता दूरदृश्य प्रणालीच्या माध्यमातून संवाद साधणार आहेत. ‘परीक्षा पे चर्चा’या कार्यक्रमाचा हा चौथा भाग असून,कोविड-19 महामारीमुळे यंदा पहिल्यांदाच हा कार्यक्रम आभासी स्वरूपात होणार आहे.
‘परीक्षा पे चर्चा’ या कार्यक्रमात, पंतप्रधान विद्यार्थ्यांना, काहीही ताण-तणाव न घेता परीक्षेची तयारी कशी करावी, याविषयी उपयुक्त सूचना आणि काही युक्त्या सांगतील.
“ आभासी स्वरूपातल्या आजच्या पहिल्याच ‘परीक्षा पे चर्चा’ कार्यक्रमात, सर्वांशी संवाद साधणे अत्यंत रोचक ठरेल, यावेळी अनेकविध विषयांवर विस्तृत चर्चा होण्याची अपेक्षा आहे. तुम्ही परीक्षेला सामोरे जाणारे योद्धे असा, पालक किंवा मग शिक्षक असा, आजच्या चर्चेत सर्वांसाठी काही ना काही निश्चित असेल. चला, आपण सगळे मिळून परीक्षा तणावमुक्त करुया.” असे पंतप्रधानांनी आज सकाळी आपल्या ट्वीट संदेशात म्हटले आहे.
या कार्यक्रमाचे थेट प्रक्षेपण, हिंदी भाषेत DD नॅशनल आणि DD न्यूज या वाहिन्यांवर बघता येईल. तसेच, DD सह्याद्री वर हा कार्यक्रम मराठी भाषेत उपलब्ध असेल.त्याशिवाय, आसामी, बांग्ला, उडिया, गुजराती, कन्नड, तेलगु, तमिळ आणि मल्याळम या भाषांमधेही या कार्यक्रमाचे प्रसारण केले जाईल.
‘परीक्षा पे चर्चा’ हा मुख्य कार्यक्रम अनेक डिजिटल प्लॅटफॉर्मवर देखील उपलब्ध असेल. EduMinofIndia, narendramodi, pmoindia, pibindia, DD National, MyGovIndia, DDNews, RajyaSabhaTV, SwayamPrabha या सर्व डिजिटल पोर्टलच्या फेसबुक आणि युट्यूब चॅनल्सवरून संध्याकाळी सात वाजल्यापासून हा कार्यक्रम दाखवला जाईल.
माहिती आणि प्रसारण मंत्रालय
भारतीय राष्ट्रीय चित्रपट संग्रहालयाद्वारे 1960 सालच्या 'बरसात की रात' या दर्जेदार चित्रपटाचे पुनर्संकलन, भारतीय चित्रपटविषयक राष्ट्रीय संग्रहालयात शनिवारी प्रथम सार्वजनिक प्रदर्शन
मुंबई/पुणे, 4 ऑगस्ट 2023
मधुबाला आणि भारत भूषण यांच्या प्रमुख भूमिका असलेला 1960 सालातील 'बरसात की रात' हा दर्जेदार चित्रपट भारतीय राष्ट्रीय चित्रपट संग्रहालयाने 35 मिमी मास्टर पॉझिटिव्हमधून डिजीटल आणि पुनर्संकलित केला आहे. माहिती आणि प्रसारण मंत्रालयाद्वारे निधी प्राप्त राष्ट्रीय चित्रपट वारसा अभियानाचा एक भाग म्हणून, पुनर्संकलन प्रकल्पाअंतर्गत एनएफएआय द्वारे पुनर्संकलन केलेला हा पहिला चित्रपट आहे.
चित्रपटाची मूळ प्रिंट 46 वर्षांहून अधिक काळ संग्रहालयाने जतन केली होती. एनएफएआयच्या प्रशिक्षित चित्रपट पुनर्संकलन तज्ज्ञ गटाने मूळ प्रिंट डिजीटल करण्यासाठी महिनोंमहिने खूप मेहनत घेतली. अत्याधुनिक अर्काइव्हल फिल्म स्कॅनरसह, ARRISCAN XT वर 4K रिझोल्यूशनमध्ये, 35mm मास्टर पॉझिटिव्ह अत्यंत काळजीपूर्वक स्कॅन केले गेले. यानंतर चित्र आणि ध्वनी दोन्हीचे डिजिटल पुनर्संचयन करण्यात आले. पुनर्संकलन करताना प्रत्येक फ्रेमवर, चरे, धूळ, उभ्या रेषा, हेवी फ्लिकर, स्प्लाईस मार्क्स, हिस, गोंगाट आणि पॉप यांसारखे दोष वेळोवेळी लक्षात घेऊन ते निवारणार्थ परिश्रमपूर्वक काम केले गेले. यामुळे समकालीन चित्रपटसृष्टीतील प्रेक्षकांना चित्रपटाचा अनुभव घेता येईल, ज्याप्रमाणे तो चित्रपटाच्या प्रदर्शनाच्या वेळी प्रेक्षकांनी घेतला होता.
पी.एल. संतोषी दिग्दर्शित सांगीतिक कथेत, एक कवी-गायक अमन ,आणि एका पावसाळी रात्री त्याला अचानक भेटणारी स्त्री शबनम  यांच्यातील प्रेम उलगडत जाते. तिच्या पालकांनी त्यांच्या मीलनाला विरोध केल्यामुळे, अमन हैदराबादहून लखनौला प्रस्थान करतो, जिथे तो कव्वाली रचना आणि स्पर्धांच्या लोकप्रिय दुनियेत प्रवेश करतो. साहिर लुधियानवी यांची गीतरचना आणि रोशन यांनी संगीतबद्ध केलेल्या चित्रपटाचे संगीत आणि मन्ना डे, मोहम्मद रफी, लता मंगेशकर व आशा भोसले या पार्श्वगायकांनी गायलेल्या गीतांना चित्रपट आणि संगीत रसिकांनी भरभरून दाद दिली होती.
हा चित्रपट त्याच्या नवीन डिजीटल स्वरूपात, चित्रपट चाहत्यांसाठी शनिवारी, 5 ऑगस्ट, 2023 रोजी संध्याकाळी 4 वाजता मुंबईतील भारतीय राष्ट्रीय चित्रपट संग्रहालय  येथे पहिल्यांदाच प्रदर्शित केला जाईल. चित्रपटाचे प्रदर्शन केवळ NMIC अभ्यागतांसाठी केले जात आहे. या शनिवारी NMIC ला भेट देणार्यांसाठी हा दुहेरी आनंद आहे, कारण ते संग्रहालयात भारतीय चित्रपटांच्या इतिहासाचे साक्षीदारच नाही तर त्याच आवारात त्यांचे NMIC तिकीट वापरून पुनर्संकलित केलेला उत्कृष्ट चित्रपट देखील पाहू शकतात!PIB Mumbai | S.Kakade/V.Joshi/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 45
उपराष्ट्रपती कार्यालय
नैसर्गिक साधन-संपत्तीचा सर्वांनी कार्यक्षम आणि विवेकपूर्ण वापर करण्याचे उपराष्ट्रपतींचे आवाहन
उपराष्ट्रपती जगदीप धनखड यांनी आज आपल्या नैसर्गिक साधन-संपत्तीचा सर्वांनी कार्यक्षम आणि विवेकपूर्ण वापर करण्याच्या गरजेवर भर दिला. भारतीय राज्यघटना नैसर्गिक साधनसंपत्तीच्या न्याय्य वाटपाची गरज सूचित करत असल्याचे अधोरेखित करून, मानवाकडून बेपर्वाईने होत असलेल्या निसर्गाच्या शोषणाबद्दल त्यांनी नाराजी व्यक्त केली. ते असेही म्हणाले की एखाद्या व्यक्तीच्या आर्थिक क्षमतेचा संबंध त्याच्या अथवा तिच्या पाणी, वीज, पेट्रोल किंवा गॅससारख्या साधन संपत्तीच्या वापराशी जोडला जाऊ नये. “आपल्याला परवडतात म्हणून आपण या साधन संपत्तीचा गैरवापर करू शकत नाही,” ते म्हणाले.
ग्रेटर नोएडा येथे आज 7व्या भारत जल सप्ताहाच्या समारोप समारंभाला संबोधित करताना उपराष्ट्रपतींनी भारतीय संस्कृती आणि ग्रामीण परीसंस्थेमधील तलाव आणि जलाशयांचे महत्व अधोरेखित केले आणि “या जल-स्त्रोतांची पुनर्निर्मिती करण्यासाठी सर्वकाही करण्याची गरज आहे”, यावर भर दिला.
या कार्यक्रमात धनखड यांनी आंतर-राज्य पाणी-वाटप विवाद, संघराज्यवादाच्या खऱ्या भावनेने सोडवण्यासाठी सक्रीय पुढाकार घ्यायला हवा, असे आवाहन केले.
जलशक्ती मंत्रालय आणि संबंधित संस्थेने 7 वा भारत जल सप्ताह यशस्वीपणे आयोजित केल्याबद्दल उपराष्ट्रपतींनी प्रशंसा केली, आणि ते म्हणाले की, असे उपक्रम केवळ विविध समकालीन प्रश्नांवर चर्चा करण्यासाठी योग्य व्यासपीठ उपलब्ध करत नाहीत, तर सामान्य लोकांना नैसर्गिक साधन-संपत्ती आणि त्याच्या संवर्धनाबद्दल जागरूक राहायला प्रेरित देखील करतात.
सहकार मंत्रालय
राष्ट्रीय सहकारक्षेत्र आकडेवारी केली जात आहे विकसित
नवी दिल्ली, 25 जुलै 2023
सहकार मंत्रालय टप्प्याटप्प्याने सर्वसमावेशक राष्ट्रीय सहकारक्षेत्र आकडेवारी आणि माहिती विकसित करत आहे. प्राथमिक कृषी पतसंस्था , दुग्धव्यवसाय आणि मत्स्यव्यवसाय या तीन क्षेत्रातील सुमारे 2.64 लाख प्राथमिक सहकारी संस्थांचे मॅपिंग टप्पा-I अंतर्गत फेब्रुवारी, 2023 मध्ये पूर्ण झाले आहे. टप्पा-II अंतर्गत, राष्ट्रीय सहकारी संस्था/संघांचे मॅपिंग पूर्ण झाले आहे. टप्पा-III अंतर्गत, इतर सर्व क्षेत्रात कार्यरत असलेल्या उर्वरित सहकारी संस्थांपर्यंत माहितीचा विस्तारित केला जात आहे. टप्पा-III अंतर्गत माहिती संकलन पूर्ण झाल्यावर राष्ट्रीय सहकारी माहितीसाठा  जारी केला जाईल.
भारतीय राष्ट्रीय सहकारी संघटने  द्वारे प्रकाशित भारतीय सहकारी चळवळ-2018 च्या सांख्यिकी अहवालानुसार, देशातील राज्यवार सहकारी संस्थांची माहिती पुढील परिशिष्टात आहे.
देशातील राज्यनिहाय सहकारी संस्था
|
|
Sr.
No.
|
|
Name of State/UT
|
|
Number of
cooperative societies
|
|
1
|
|
ANDAMAN AND NICOBAR ISLANDS
|
|
2104
|
|
2
|
|
ANDHRA PRADESH
|
|
73218
|
|
3
|
|
ARUNACHAL PRADESH
|
|
783
|
|
4
|
|
ASSAM
|
|
10246
|
|
5
|
|
BIHAR
|
|
39169
|
|
6
|
|
CHANDIGARH
|
|
243
|
|
7
|
|
CHHATTISGARH
|
|
11364
|
|
8
|
|
DELHI
|
|
6360
|
|
9
|
|
GOA
|
|
3822
|
|
10
|
|
GUJARAT
|
|
77550
|
|
11
|
|
HARYANA
|
|
24572
|
|
12
|
|
HIMACHAL PRADESH
|
|
5394
|
|
13
|
|
JAMMU AND KASHMIR#
|
|
2020
|
|
14
|
|
JHARKHAND
|
|
13855
|
|
15
|
|
KARNATAKA
|
|
40938
|
|
16
|
|
KERALA
|
|
19263
|
|
17
|
|
LAKSHADWEEP
|
|
81
|
|
18
|
|
MADHYA PRADESH
|
|
47415
|
|
19
|
|
MAHARASHTRA
|
|
205886
|
|
20
|
|
MANIPUR
|
|
9237
|
|
21
|
|
MEGHALAYA
|
|
1555
|
|
22
|
|
MIZORAM
|
|
1437
|
|
23
|
|
NAGALAND
|
|
9059
|
|
24
|
|
ODISHA
|
|
17330
|
|
25
|
|
PUDUCHERRY
|
|
532
|
|
26
|
|
PUNJAB
|
|
17437
|
|
27
|
|
RAJASTHAN
|
|
28459
|
|
28
|
|
SIKKIM
|
|
5464
|
|
29
|
|
TAMIL NADU
|
|
24482
|
|
30
|
|
TELANGANA
|
|
65156
|
|
31
|
|
THE DADRA & NAGAR HAVELI AND DAMAN
& DIU
|
|
390
|
|
32
|
|
TRIPURA
|
|
2067
|
|
33
|
|
UTTAR PRADESH
|
|
48188
|
|
34
|
|
UTTARAKHAND
|
|
5623
|
|
35
|
|
WEST BENGAL
|
|
33656
|
|
|
|
Total
|
|
854355
स्रोत: NCUI द्वारे प्रकाशित भारतीय सहकारी चळवळ-2018 चा सांख्यिकी अहवाल # जम्मू आणि काश्मीरच्या  आकडेवारीमध्ये लडाखच्या  आकडेवारीचा समावेश आहे.
सहकार मंत्री अमित शहा यांनी आज लोकसभेत एका प्रश्नाच्या लेखी उत्तरात ही माहिती दिली.
S.Patil/V.Ghode/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 106
उपराष्ट्रपती कार्यालय
बुद्ध पौर्णिमेच्या पूर्वसंध्येला उपराष्ट्रपतींनी दिल्या जनतेला शुभेच्छा
नवी दिल्ली, 25 मे 2021
बुद्ध पौर्णिमेच्या पूर्वसंध्येला उपराष्ट्रपती एम. व्यंकय्या नायडू यांनी राष्ट्राला अभिवादन केले आहे. उपराष्ट्रपतींचा संदेश खालीलप्रमाणे -
“भगवान बुद्धांचा जन्मदिवस ‘बुद्ध पौर्णिमा’ या पवित्र दिवसानिमित्त आपल्या देशातील जनतेस मी हार्दिक शुभेच्छा देतो.
भगवान बुद्ध हे या पृथ्वीवरील महान अध्यात्मिक गुरूंपैकी एक होते. भगवान बुद्धांनी दिलेला शांती, बंधुता आणि करुणेचा शाश्वत संदेश जगभरातील मानवी समुदायांना नैतिक मूल्ये आणि समाधानाचे जीवन जगण्याच्या प्रयत्नांसाठी प्रेरणा देत आहे.
आपल्या देशात कुटुंब आणि मित्र एकत्र येण्यासाठी आणि आनंद साजरा करण्यासाठी सण ही एक उत्तम संधी असतात. पण कोविड - 19 साथीची परिस्थिती लक्षात घेऊन नागरिकांनी घरीच हा उत्सव साजरा करावा, तसेच कोविड प्रतिबंधासाठी आवश्यक आरोग्य आणि स्वच्छता नियमांचे पालन करून सण साजरा करावा, असे आवाहन मी करतो.
आनंदाच्या या क्षणी आपण भगवान बुद्धांनी दाखविलेल्या करुणा आणि सहिष्णुतेच्या मार्गाचे अनुसरण करण्यासाठी वचनबद्ध होऊया.”
S.Tupe/S.Kulkarni/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 134